
Suvelaagris osalemise hinna kehtestamine
1. Asjaolud ja menetluse käik.

Narva haridusasutustes korraldatakse iga-aastaselt õppekavavälise tegevusena suvelaagrid. Laagris pakutakse õpilastele järelevalvet, korraldatakse õppe- ja spordiüritusi ning muud õppekava toetavat tegevust. Koolis korraldatava tegevuse puhul, mis ei ole kooli õppekava osa (õppekavaväline tegevus), võib kulusid katta kooli õppekavavälises tegevuses osalejate kaasrahastamisel.
Narva Kesklinna Gümnaasium, Narva Kreenholmi Gümnaasium, Narva 6. Kool, Narva Pähklimäe Gümnaasium, Narva Soldino Gümnaasium ja Narva Noorte Meremeeste klubi taotlevad suvelaagris osalemise hinna kehtestamist.
2. Õiguslikud alused.

2.1 Vastavalt kohaliku omavalitsuse korralduse seaduse § 30 lõikele 3 kehtestab linnavalitsus oma korraldusega linna asutuse poolt osutatavate teenuste hinnad.
2.2 Vastavalt haldusmenetluse seaduse § 68 lõikele 2 otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
3. Otsus.

3.1 Kehtestada Narva Kesklinna Gümnaasiumi suvelaagris osalemise hind 20,00 eurot.

3.2 Kehtestada Narva Kreenholmi Gümnaasiumi suvelaagris osalemise hind 25,00 eurot.
3.3 Kehtestada Narva Pähklimäe Gümnaasiumi suvelaagris osalemise hind 35,00 eurot.
3.4 Kehtestada Narva Soldino Gümnaasiumi suvelaagris osalemise hind:

3.4.1 matemaatilise kallakauga laager – 12,00 eurot;

3.4.2 tavalaager – 35,00 eurot.
3.5 Kehtestada Narva Keeltelütseumi suvelaagris osalemise hind 25,00 eurot.
3.6 Kehtestada Narva Noorte Meremeeste Klubi suvelaagris osalemise hind 21,42 eurot.
3.7 Kehtestada Narva Laste Loomemaja suvelaagris osalemise hind 50,00 eurot.
4. Rakendussätted.

4.1 Korraldus jõustub seadusega  sätestatud korras.

4.2 Tunnistatakse kehtetuks Narva Linnavalitsuse 25.05.2022. a korraldus nr 379-k „Suvelaagris osalemise hinna kehtestamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

